ร้านพรแหนมเนือง ขึ้นชื้อว่าเป็นของดีเมืองอุดรนะคะ สำหรับสาขานี้ตั้งอยู่บน ถนน สายไหม ตรงปากซอยสายไหม 65 ค่ะ

เคยมาลองร้านนี้ก็ติดใจแหนมเนืองค่ะ พอเห็นดีลเอนโซโก้ของร้านนี้ ก็ไม่รอช้าเลยค่ะ รีบสอยมาซะ

สำหรับเอนโซโก้ดีลนะคะ คือ มูลค่า 199 บ. สำหรับเซ็ตเมนูอาหารเวียตนามจำนวน 1 เซ็ต โดยเลือกได้จาก 

>> เมนู A 1 ที่ (เลือกจาก แหนมเนือง 2 ไม้, เสต็กไก่, หรือ ทอดมันเวียดนาม)

>> เมนู B 1 ที่ (เลือกจาก กะยอสด, ก๋วยจั๊บญวน หรือชุดไข่กะทะ+ขนมปังตอปิโด)

>> ชาเขียวมะลิ 1 แก้ว


สำหรับเมนูที่เลือกนะคะ

■ แหนมเนือง 2 ไม้

ชอบแหนมเนืองร้านนี้อยู่แล้วค่ะ เพราะน้ำจิ้มเค้าอร่อยมาก ออกรสหวาน-เค็ม เผ็ดนิดๆ เข้มข้นสุดๆ ตัวหมูก็อร่อย เนื้อแน่นหนุบหนับ ปรุงรสมากำลังดี ทานเปล่าๆ ยังอร่อยเลยค่ะ แป้งห่อก็มาตรฐานทั่วไปค่ะ ผักสดอร่อย


■ ไข่กระทะ

มาสองฟองค่ะ เครื่องเยอะใช้ได้ ทั้งหมูสับ หมูยอ กุนเชียง แครอท และต้นหอม ก่อนทานก็ราดซอสซะหน่อย อร่อยดีค่ะ


■ ขนมปังตอปิโด

เป็นขนมปังชิ้นเล็กๆ ไส้หมูยอ จานนี้เฉยๆ นะคะ เพราะขนมปังออกเหนียวๆ เหมือนเวลาอุ่นขนมปังให้ร้อนด้วยไมโครเวฟ ก็เฉยๆ ค่ะ


■ ชาเขียวมะลิ 

หวานมากค่ะ ดื่มไม่ได้ หวานแบบน้ำเชื่อมอะ ต้องรอให้น้ำแข็งละลายแล้วค่อยดูดน้ำแข็งที่ลายด้านบนเอา 555


โดยรวมก็ติดใจแหนมเนืองค่ะ 




